Head Lääne-Nigula inimesed,
tänasest on jõustunud valla asutuste uus töökorraldus.
1. TÄHELEPANU:
Oleme tänasest avanud telefoni 53 023 163, kuhu saavad helistada riskirühma kuuluvad inimesed (vanemaealised, krooniliste haigustega isikud) hädavajaliku toidukauba või ravimite saamiseks. Telefon töötab 09:00-16.30. Üritame üheskoos leida lahenduse.
Juba täna koduhooldusel olevad klientidel palun jätkuvalt suhelda oma sotsiaaltöötajaga.
2. TOETAME OMI!
Meie valla ettevõtjaid pakuvad erinevaid võimalusi toidukaupade ja söögi koju toomiseks. Lisasin siia OÜ Kalasaba ja Wana Kooli Kohviku reklaami. Sarnast teenust pakub ka Maiu söögituba.
Kõik meie ettevõtted, kes pakuvad sarnast või muud koju kätte teenust- andke teada. Ja toetame omi !
3. Valla lasteaedades oli hommikul kokku 13 last. Lasteaedu hoiame lahti niikaua kuni on nõudlust või kui neid on võimalik lahti hoida. Suur tänu kõigile, kes üleskutset kuulda võtsite ja lapsed kodus olete hoidnud.
Vallavalitsusega asja-ajamine toimub telefoni või E-kanalite vahendusel. Kui on küsimus, siis võtke ühendust.
Me kõik oleme uues olukorras, kuid usun, et saame sellega hakkame kui aitame ennast ja üksteist.
Mikk Lõhmus
vallavanem